open-index/open-wikipedia-markdown huggingface dataset:
Bejhaj-parko

**Bejhaj-parko** estas parko kiu situas nordokcidente de la Imperiestra Palaco. Ĝi kun Bejhaj-lago estis antikva imperiestra ĝardeno. En la 10-a jarcento ĝi konstruiĝis kiel provizora palaco de imperiestro en Ljaŭ-dinastio. En Ĝin-dinastio oni dragis la lagon Bejhaj, faris monteton kaj konstruis la halon Gŭanghandjan sur la altaĵo. La ĝardeno estis projektita laŭ ĉina antikva mito. En Jŭan-dinastio oni konstruis la urbon Dadu kun Bejhaj kiel la centro.

En Ming- kaj Ĉing-dinastioj oni plurfoje plivastigis ĝi troviĝas zigzagaj kaj kvietaj rokkavoj kaj domoj faritaj el ŝtonoj de Tajhu-lago, haloj kaj koridoroj, kaj ankaŭ ŝtona steleo kun surskribo "Ĉjonghŭa en printempa verdaĵo", farita de la imperiestro Ĉjanlong en 1751. La insuleto estas kovrita de multspecaj arboj folioriĉaj. En la 12-a jarcento ĝi jam estis unu el la ok pitoreskejoj de Janĝing (la nuna Pekino).

Oriente kaj norde de la lago estas "ĝardenoj interne de la parko" Haŭpuĝjan, Hŭafangĝaj kaj Ĝingŝinĝaj. Krome, super la lago apud la bordo staras Kvin Drakaj Kioskoj kaj ĉe la bordo de la lago estas la Naŭdraka Muro starigita en 1756. Ambaŭ flankoj de tiu masonaĵo surhavas po naŭ dradojn, kunmetitajn el sepkoloraj kaheloj. La figuroj de la drakoj estas tre vivecaj kaj belaj.

En la suda parto de la parko estas malgranda Ronda Urbo. Sur ĝi troviĝas la eleganta halo Ĉenggŭangdjan kaj granda kuvo el nigra jado farita en Song-dinastio.

File:Nine Dragon Wall in Beihai Park.JPG
Dosiero:Beihai wlt1.jpg|
Dosiero:Beihai-baita.jpg|
Dosiero:Xiancantan.jpg|

## Vidu ankaŭ 
* Ĉinaj dinastioj

## Eksteraj ligiloj 
* http://www.beihaipark.com.cn 
* http://www.china.org.cn/english/features/beijing/31006.htm 

Kategorio:Ĉinio
Kategorio:Parkoj
Blanka teo

**Blanka teo** estas la malplej traktata teo, ĉar ĝi estas ĵus sekigita antaŭ pakigo. Tiuj teoj estas ĉefe elfaritaj en Ĉinio.

## Gustumo 
Ĝi havas helan koloron kaj subtilan guston alproksimiĝante pajlon.

## Preparado 
Blankajn teojn oni kutime preparas en **Zhong** aŭ **Gai Wan**. Ĉar la folioj estas tre fragilaj, oni nur uzas ne tro varman akvon (je 50-70&nbsp;°C laŭ la teo preparita). Tamen, la infuzado daŭras pli longe ol aliaj. Inter 5 kaj 20 minutoj: ju malpli varma, des pli longa la infuzado. Kompreneble, la gusto ŝanĝiĝas dum la infuzado (tio estas dum la trinkadoj). Ofte, pro la altkvalito de blankaj teoj, la foliojn oni povas infuzi pli ol unu fojo (kutime 3, eĉ ĝis 10 - endas provi).

## Kelkaj blankaj teoj 
* *Bai Mu Tan* [Paj mu tan]
* *Yin Zhen* [Jin ĉen], tre fama. Enhavas burĝonojn

## Aliaĵoj 
Ĉar la folioj devas esti sendifektitaj kaj ĉar sekigita teo estas rompiĝema, blanka teo multekostas pro la singardemo dum la manipulado.

Dosiero:Pai-mu-tan.jpeg|
Dosiero:Bai Hao Yin Zhen tea leaf (Fuding).jpg|
Dosiero:Hakumou ginsin.jpg|

Kategorio:Teoj
Baltio

**Baltio**, **Baltujo** aŭ **Baltaj ŝtatoj** - inter esperantistoj de eksa Sovetunio historie ankaŭ ofte **Ĉebaltio**, influite de la ruslingva formo *Прибалтика* (Pribaltika) - estas kuniga nomo de Estonio, Latvio kaj Litovio, ĉiuj situantaj ĉe la Balta Maro.

La baltaj ŝtatoj atingis sian sendependecon de Rusio post la Unua mondmilito, estis okupitaj en la Dua Mondmilito unue de Sovetunio, poste de la faŝista Germanio, poste ree de Sovetunio kaj reakiris sian sendependecon nur en 1991. Ĉiuj tri nun apartenas al Eŭropa Unio.

Oni tiel kunigas ĉefe pro historiaj kaj geografiaj kialoj (kp. je Nordio) - ne pro lingvaj (kp. je Skandinavio).

Estonie parolatas la estona, kuzo de la finna, sed la latva kaj la litova estas neinterkompreneblaj baltaj lingvoj hindeŭropaj. Ankaŭ vaste parolatas la rusa.

## Okupacio 
La Okupacio de baltaj ŝtatoj konsistis en milita okupacio de la tri Baltaj ŝtatoj — nome Estonio, Latvio kaj Litovio — fare dekomence de Sovetunio laŭ la kondiĉoj de la Molotov–Ribbentrop Pakto de 1939 okazinta en junio 1940. Ili estis tiam aneksitaj en la Sovetunion kiel konstituaj respublikoj en aŭgusto 1940, kvankam multaj potencoj de Okcidento neniam agnoskis ties aligon. La 22an de junio 1941, Nazia Germanio atakis Sovetunion kaj post nur kelkaj semajnoj ili okupaciis la Baltajn ŝtatojn jam por la tuta Dua Mondmilito. En julio 1941, la Tria Regno aligis la Baltajn teritorion en sia *Reichskommissariat Ostland*. Kiel rezulto de la Balta Ofensivo de 1944 fare de la Ruĝa Armeo, Sovetunio rekaptis plej el la Baltaj ŝtatoj kaj eĉ kaptis la restintajn Germanajn fortojn en la Kurlandia Sako ĝis ties formala kapitulaco en majo 1945. La Soveta "aneksokupacio" (germane *Annexionsbesetzung*) aŭ okupacio *sui generis* de la Baltaj ŝtatoj daŭris ĝis aŭgusto 1991, kiam la tri landoj reakiris sian sendependecon.

## Organizado 
La **Balta Asembleo** (, , , akronime **BA**) estas regiona interregistara organizaĵo, kiu antaŭenigas interregistaran kunlaboron inter Estonio, Latvio kaj Litovio, nome Baltaj Landoj. Ĝi provas trovi komunan pozicion en rilato al multaj internaciaj aferoj, inkluzive de  ekonomiaj, politikaj kaj kulturaj aferoj. La decidoj de la asembleo estas konsila.

## Statistikoj 
;10 plej grandaj urboj en Baltio (2011)
#  Rigo (650 468)
#  Vilno (554 060)
#  Talino (416 993)
#  Kaŭno (321 200)
#  Klaipėda (161 300)
#  Panevėžys (114 500)
#  Šiauliai (113 100)
#  Tartu (103 284)
#  Daugavpils (103 053)
#  Liepāja (82 413)

## Vidu ankaŭ 
* Eŭropo
* Geografio


Kategorio:Regionoj en Eŭropo
Bornholm

**Bornholm** [], normdane: [] estas rokoza insulo en la Balta Maro, inter Svedio kaj Pollando; ĝi estas dana teritorio en tiuj orientaj provincoj, kiujn alie regas Svedio. La flago (neoficiala, iomete ŝerce uzata) kaj la dialekto indikas tion.

Bornholm distancas ĉirkaŭ 150 km de la dana ĉefurbo Kopenhago, sed nur ĉirkaŭ 40 km de la sveda bordo. Pro sia distanco al la cetera Danio ĝi foje aperas sur mapoj de Danio en aparta kadro. Komunume apartenas al ĝi la insuletoj Christiansø, Frederiksø kaj Græsholm.

Ĉefaj entreprenoj sur la insulo estas perargila potfarado, horloĝego-, lakto- kaj fromaĝoproduktado, kaj fiŝado. Somere gravas la turismo.

## Eksaj komunumoj 
Ekde administra reformo de 2007, la tuta insulo estas unusola administra komunumo. La plej grandaj eksaj komunumoj de Bornholm, ordigitaj laŭ sia loĝantaro je 2006-01-01, estis:

|

|

|}

## Referencoj 
## Eksteraj ligiloj 
*  ()

Kategorio:Bornholm
Kategorio:Insuloj en la Balta maro
Kategorio:Insuloj alfabete ordigataj
Bufalo

**Bufalo** (anglalingve "Buffalo" *báfalo*) estas urbo en la okcidenta parto de la usona ŝtato Nov-Jorkio. Ĝi situas ĉe la orienta ekstremo de la Lago Erio. Bufalo havis  loĝantojn (en 2020), kaj la loĝantaro de la du distriktoj Eria kaj Niagara estis iom pli ol  (en 2020). Bufalo estas la dua urbo en Nov-Jorkio en la kvanto de loĝantoj. Ĝi estas parto de la Megalopolo Grandaj Lagoj.
* **Koordinatoj:** 
Bufalo estas ĉe la Usona flanko de la rivero Niagaro. Ĉe la alia flanko de la rivero estas Fuorto Eria (Fort Erie), Kanado. Nur 28&nbsp;km nordokcidente de la centro de Bufalo estas la spektakla Niagara Akvofalo, kaj la du urboj de Niagaraj Kaskadoj, unu usona (Niagara Falls), kaj la alia kanada.

Antaŭ 100 jaroj Bufalo estis grava urbo de Usono, pro situo ĉe unu ekstremo de la Kanalo Erio, longa akvovojo inter Bufalo kaj la Grandaj Lagoj kaj la Okcidento de Usono ĉe unu ekstremo, kaj la granda urbo de Novjorko ĉe la alia. Nuntempe, Bufalo estas nur mezgranda usona urbo. La vidindaĵoj inkludas la faman artgalerion Albright-Knox, la koncertejon Kleinhans, zoologian ĝardenon, kaj notindan arkitekturon, kiel konstruaĵojn de Frank Lloyd Wright.

Bufalo famas pro multa neĝo en vintro de la lago Eria; tamen la klimato de Bufalo estas sana. Tie inventiĝis la bongustaj bufalaj kokinoflugilaĵoj. Fama kanto "Buffalo Gals" ("Bufalo-inoj") aludas la urbon.

## Servoj
* Universitato ĉe Buffalo

## Famuloj 
En Bufalo mortis:
* Klára Ambrus, hungardevena kuracisto
* Pál Battha, hungara agronomo
* Artúr Bárdos, hungara teatrestro
* János Erőss, hungara ministro
* Gábor Márkus (kuracisto) (hungardevena)
* Natália Palágyi, hungara monaĥino
* Margit Slachta, hungara feministo

## Partneraj urboj 
Inter la partneraj urboj de  estas
* : Rzeszów

eta|maldekstra|1000px|
alternative=Panorama of downtown Buffalo, NY from Lake Erie|eta|maldekstra|1000ra|

Kategorio:Urboj de Nov-Jorkio
Bocvano

**Bocvano**, signifante "lando de cvanoj," oficiale la **Respubliko Botsvano** (, ), estas stabila lando en la centro de suda Afriko. Ĝi iĝis sendependa ŝtato en 1966, ĝis tiam estis sub Brita protektorato (iama nomo Beĉuanalando).

Nun ĉi tiu estas unu el la politike kaj ekonomie plej stabilaj landoj de Afriko. Ne ekzistas malriĉecon kaj malsaton do multe ol en multaj aliaj landoj en Afriko. La nigra plejo kaj la blanka malplimulto havas relative afablajn rilatojn. Ĝi havas la plej grandan diamanteksportanton en la mondo kaj la plej rapide kreskantan ekonomion en Afriko. Aktuala ŝtatestro ekde la  estas la politikisto .

## Historio 
* Beĉuanalando

### Vidu ankaŭ 
* *A United Kingdom*

## Politiko 
### Interna politiko 
Ekde sendependeco en 1966 la landon regas la Bocvana Demokrata Partio. Aliaj gravaj partioj estas la Bocvana Nacia Fronto kaj la Bocvana Partio de la Kongreso 

### Ekstera politiko 
Bocvano apartenas al la Brita regnaro kaj al la AKP-ŝtatoj, internacia organizaĵo de ĉi-momente 77 ŝtatoj el la regionoj Afriko, Karibio kaj la Pacifiko.

## Referencoj 
## Vidu ankaŭ 
* Listo de urboj de Bocvano


Kategorio:Landoj sen maraliro
Kategorio:Membroj de la Komunumo de Nacioj
Kategorio:Administraj unuoj fonditaj en 1966
Bulgario

**Bulgario** (aŭ **Bulgarujo**,  [balGArija]; oficiale *Република България* ) estas lando en la Balkana duoninsulo. En la nordo ĝia limo estas Danubo (norde de la rivero situas Rumanio), en la oriento — la Nigra maro, en la sudo — surtera limo kun Grekio kaj Turkio, en la okcidento — la eksaj jugoslaviaj respublikoj Serbio kaj Nord-Makedonio.

## Ĝeneralaj informoj 
* **Monunuo:**: la eŭropa valuto eŭro.
* **Eksporto:** maŝinindustriaj produktaĵoj, nutraĵoj, vino, tabako, tekstilproduktaĵoj.
* **Pokapa MEP:** 1.330 $.
* **Organizoj:** UNO (1955), Eŭropa Unio (2007-01-01), NATO.
* **Heredaĵo:** Bojana preĝejo ĉe Sofio, trakaj kurganoj de *Kazanlak* kaj *Svetĉar*, *Madara Horseman*, malnova urbo-insulo *Nesebar*, Pirina nacia parko, Rila-monaĥejo, Srebarna rezervejo, Baĉkova (Petricona) monaĥejo.
[eta|312x312ra|[Sofio]]

## Geografio 
Bulgario estas malgranda lando situanta en Sudorienta Eŭropo, en la oriento de Balkano. Ĝia teritorio kovras areon de 110 994 kvadrataj kilometroj, dum terlimoj kun ĝiaj kvin najbaraj landoj kuras sumlongon de 1 808 kilometroj, kaj ĝia marbordo estas 354 kilometroj longa. La geografiaj koordinatoj de Bulgario estas 43° N 25° E. La plej rimarkindaj topografiaj ecoj de la lando estas la Danuba Ebenaĵo, la Balkano, la Trakia Ebenaĵo, kaj la Rilo-Rodopo masivo.. Ekzistas prognozoj pri kresko de tiu kvanto ĝis 20 milionoj jare.

## Amaskomunikiloj 
La Bulgara nacia televido (, transskribo: *Balgarska nacionalna televizija*, mallonge BNT) estas la publika, ŝtata televida korporacio de Bulgario. Ĝia centra oficejo situas en la ĉefurbo Sofio. Por radiofonio ekzistas la Bulgara nacia radio (BNR).

## Literaturo 
(en) Tomasz Kamusella, *Ethnic Cleansing During the Cold War: The Forgotten 1989 Expulsion of Bulgaria’s Turks* (eld: Routledge Studies in Modern European History). 2018. Londono: eldonejo *Routledge*, 328 paĝoj, ISBN 978-1-138-48052-0.

## Referencoj 
## Vidu ankaŭ 
* Flago de Bulgario
* Futbala teamo de Bulgario
* Bulgario:Esperanto-movado
* Foliarbaroj apud Nigra Maro kaj de Kolĥido
* Nacia himno de Bulgario
* Aŭtokodoj en Bulgario
* Bulgara Imperio
* Bulgaroj
* Nacia biblioteko “Sanktaj Cirilo kaj Metodo” de Bulgario

## Eksteraj ligiloj 
*  
* historio, arto kaj muziko en Bulgario, paĝoj anglalingvaj 
* learn-bulgarian.net - lernu la bulgaran lingvon, paĝoj anglalingvaj 
* EasyBulgarian.com - lernu la bulgaran lingvon, paĝoj anglalingvaj
* bildoj pri Bulgario, paĝoj anglalingvaj 
* mapo de Bulgario, paĝoj anglalingvaj 
* tradiciaj vestoj de Bulgario 
* esenca historio de Bulgario en sep paĝoj, paĝoj anglalingvaj 
* Bulgario en Monda faktolibro de CIA


Kategorio:Slavaj ŝtatoj
Kategorio:Ŝtatoj de la Eŭropa Unio
Kategorio:Administraj unuoj fonditaj en 1908
Kategorio:Membroj de la Nordatlantika Traktat-Organizo
Burgenlando

**Burgenlando**  estas la plej orienta, plej nova (ekde 1921 ĉe Aŭstrio) kaj plej malalte situanta federacia lando de Aŭstrio.

Oriente de Burgenlando troviĝas Hungario kaj okcidente Malsupra Aŭstrio kaj Stirio. Sude estas nur kelkajn kilometrojn longa limo al Slovenio, norde nur iomete pli longa limo al Slovakio. La katolika episkopo de Eisenstadt estas la kroato Ägidius Zsifkovics.

## Historio, nomo 
La nocio aperis nur post la 1-a mondmilito. La ĝermo estis plano de ĉeĥoj: la slava koridoro, kiu estus farinta kontakto inter Ĉeĥoslovakio kaj sudslavoj. Ĉar estis 2 fervojoj inter Ĉeĥoslovakio kaj tiutempa Fiume, Aŭstrio kaj Hungario ricevis po 1 fervojon. Ĝis 1920/1921 la jam ĉiam plejmulte germanlingva Burgenlando apartenis al Hungario (*German-Okcidenthungario*). Post dumjaraj bataloj kaj negocoj post la 1-a Mondmilito ĝi estis aljuĝita al Aŭstrio per la traktatoj de Saint Germain kaj Trianon. Post fortaj protestoj de Hungario oni tamen faris plebisciton por la regiono ĉirkaŭ Sopron, kiu estis planita kiel ĉefurbo. La plimulto de la enloĝantaro decidis por la restado ĉe Hungario.

La nomo "Burgenlando" memorigas ankoraŭ pri tio, ke la lando iam konsistis el kvar hungariaj komitatoj ("Vierburgenland" - Kvarburglando):

* Pressburg (germanlingva nomo por Bratislavo)
* Wieselburg (germanlingva nomo por la hungara urbo Moson)
* Ödenburg (germanlingva nomo por Sopron)
* Eisenburg (germanlingva nomo por Vas).

Ĝis 1925 Bad Sauerbrunn estis la provizora sidejo de la landaj registaro kaj administracio, ĝis poste la ĝis tiam relative malgrava malgranda urbo Eisenstadt (prononcu: ''Aj'zenŝtat'') fariĝis ĉefurbo de Burgenlando.

## Distriktoj 
* Eisenstadt-Umgebung
* Güssing
* Jennersdorf
* Mattersburg
* Neusiedl am See
* Oberpullendorf
* Oberwart

## Fortikaĵoj (hungare/germane) 
Fraknó/Forchtenstein, Németújvár/Güssing, Városszalónak/Stadtschlaining, Lánzsér/Landsee, Léka/Lockenhaus, Borostyánkő/Bernstein im Burgenland, Pinkaóvár/Burg (Burgenlando)

## Burgoj 
Féltorony/Halbturn, Sopronkeresztúr/Deutschkreutz, Lakompak/Lackenbach, Vasvörösvár/Rotenturm an der Pinka, Monyorókerék/Eberau


Kategorio:Federaciaj landoj de Aŭstrio
Kategorio:Historio de Hungario
Britio (insulo)

:*Tiu ĉi artikolo traktas la geografian insulon de Granda Britio. Vidu ankaŭ Britio (apartigilo).*

**Britio**, **Britujo** aŭ **granda Britio** (, ) estas insulo en la okcidenta Eŭropo. Ĝi estas unu el la insuloj de la brita insularo kaj la plej granda insulo en Eŭropo. Ĝi dividiĝas inter la komponantaj landoj Anglio, Skotlando kaj Kimrio. Kune kun Nord-Irlando, Britio estas unu el la du ĉefaj regionoj de la Unuiĝinta Reĝlando.

Pro areo de 229.893 km2, Granda Britio estas la oka plej granda insulo en la mondo.

La esprimo *Granda Britio* foje estas uzata kiel sinonimo por *Britio*: tiu tamen ne estas preciza. En la mezepoka angla lingvo, estis du lokoj nomataj "Britain" - Britio kaj Bretonio. Oni aldonis la vorton "Great" al la britia nomo por indiki la pli grandan lokon, dum la nomo por Bretonio fariĝis "Brittany" - la sufikso "-y" estis samvalora al la esperanta "-et". Kaj en la franca ili estas "Grande-Bretagne" kaj "Bretagne".

* **Plej granda urbo:** Londono (7'300 mil).
* **Urboj:** Birmingamo (2'333 mil), Manĉestro (1'640 mil), Liverpolo (964 mil).
* **Loĝantaro:** 57'103'927 (2001), inter ili 85% angloj, 10% skotoj, 5% kimroj.
* **Parolataj lingvoj:** angla, kimra, skota, skota gaela, kornvala (hejma lingvo en 10 familioj), brita gestlingvo.

## Vidu ankaŭ 
* Britaj Insuloj
* Brita imperio
* Komunumo de Nacioj
* .gb
* Britio (terminaro)
* Unuiĝinta Reĝlando de Granda Britio kaj Nord-Irlando
* Domesday Book
* Loka regado kaj administrado en Britio
* Loka regado kaj administrado en Kimrio
* Loka regado kaj administrado en Skotlando
* insuleto Ailsa Craig

Dosiero:LocationIslandGreatBritain.png|
Dosiero:Satellite image of Great Britain and Northern Ireland in April 2002.jpg|
Dosiero:LocationUnitedKingdom.png|

## Referenco 
## Eksteraj ligiloj 
* http://www.know-britain.com/general/great_britain.html 
* http://www.ordnancesurvey.co.uk/freegb/index.htm#maps 
* http://www.bbc.co.uk/coast 
* http://www.bbc.co.uk/history/state/nations 

Kategorio:Britaj Insuloj
Valona Brabanto

**Valona Brabanto** (france: *Brabant wallon*, valone: *Braibant walon*) estas unu el la kvin provincoj de Valonio, Belgio. Komence de  ĝi havis  loĝantojn. Valona Brabanto estas la plej nova kaj plej malgranda provinco de la lando. Ĝi havas surfacon de 1091 km² kaj havas nur unu administran distrikton, tiun de Nivelles. La ĉefurbo de la provinco estas Wavre.

La provinco Valona Brabanto ekestis en januaro 1995, kiam oni disigis la malnovan provincon Brabanto laŭ la tiel nomata lingva landlimo. Post la disigo tiu regiono ekzistas en tri partoj: Flandra Brabanto, Valona Brabanto kaj la Brusela Ĉefurba Regiono.

La 1-an de januaro 2007 la provinco havis 370.460 loĝantojn.

## Etimologio 
Brabanto estas derivaĵo de *Braecbant*. Tio estas kunigo de *braec*, kio signifas marĉo kaj *bant*, kio signifas regiono.

### Provinco Valona Brabanto : 27 municipoj 
## Referencoj kaj piednotoj 
## Eksteraj ligiloj 
*  ()

Kategorio:Valonio
Kategorio:Provincoj de Belgio

Kategorio:Brabanto
Brechou

eta|dekstra|Flago de Brechou
[eta|maldekstra|Mapo de la voktujo [Guernsey]]
**Brecqhou** aŭ **Brechou** estas insulo de la Manikinsuloj kiu situas okcidente de Sark.
Samkiel Sark, ĝi apartenas administracie al la voktujo Guernsey.

Kategorio:Manikinsuloj
Kategorio:Insuloj
Barra

**Barra** aŭ (skotgaele: *Barraigh*) estas iom pli granda insulo en la sudo de la Foraj Hebridoj en Skotlando. Ĝi estas la plej suda loĝata insulo en la Foraj Hebridoj. En 2001, la insulo havis 1078 loĝantojn.

## Geografio 
Proksime de la insulo Barraigh situas la insulo Vatersay (skot-gaele: *Bhatarsaigh*). Ĝi estas atingebla trans la ponto de Barraigh. Sur multaj, pli grandaj insuloj ekde la komenco de la 20a jarcento ne plu havas loĝantojn. Kelkaj estas uzataj en somero por paŝti ŝafojn. Sude de Südlich von Barragh situas la insulon Barra Head (ankaŭ nomata Bernerayw).

La plej multaj de la ĉ. 1200 loĝantoj de la insulo vivas en la ĉefa loĝloko de la insulo, Castlebay (skot-gaele: *Bagh a Chaisteil*) ĉe la suda marbordo.

Barraigh havas centran montaron, la 384m alta Heaval kiel la plej alta monto. La montoj havas ĝenerale torfo-tavolon. La marbordoj estas parte klifoj, parte fekundaj Machair-regiono kun altaj dunoj kaj vastaj strandoj.

## Kulturo kaj ekonomio 
maldekstre|eta|Kastlo Kisimul
La loĝantaro esta grandparte katolika. Ĝi vivas de la agrikulturo (precipe de extensive ŝaftenado kaj fiŝtenado kaj krabtenado kaj de turismo. La skotgaela lingvo estas la ĉefa lingvo de la insulo. La vojmontriloj nur indikas la gaelajn nomojn.

Kultuara kulmino de la insulo estas la sur la roko en la golfo de Castlebay (Chaisteil) situanta Kisimul Castle (Kastelo Chiosmuil) de la MacNeil el la 16ª jarcento. Apud tio ekzistas sur las insulo tomboj kaj konstruaĵoj el la malfrua ŝtonepoko. La Dun Cuier (skot-gaele:: *Dun Chuidhir*) estas speciale vizitinda.

## Vidindaĵoj 
maldekstre|eta|la golfeto de *Castlebay* kun la samnomaj loĝloko, haveno kaj kastelo
maldekstre|eta|la insula flughaveno
* Kisimul Castle, (Kastelo Chiosmuil), irlanda turdomo en la Loch Tangusdale.
* Allasdale aŭ *Allathasdal * (ŝtoncirkloj kaj raddomo)
* *An Dubharaidh* (muzeo)
* *Cille Bharra* (preĝejo, ruino de kapelo kaj tombejo)
* Dun Bharpa (bone konservita megalita instalaĵo)
* Dun Cuier (ruino de Dun)
* kelkaj Menhiroj (kiel *Brevig Bay* kaj *Borve machair*)
* ''St. Columba's Well'' (sankta fonto)
* forlasita vilaĝo Eorasdail (sur la insulo Vatersay)

## Trafiko 
La insulo havas la solan flugphavenon de Britio kun ŝanĝanta flughoraro: Ĉar la avia kurejosituas sur la strando, oni nur povas uzi ĝin dum malalta tajdo..

## Eksteraj ligiloj 
* Website von Barra (englisch)
* Archäologische Stätten auf Barra 
* retejo de la Insulo de Barra


Kategorio:Foraj Hibridoj
Kategorio:Insuloj en Skotlando
Bertilo

**Bertilo** estas Esperanta formo de la sveda vira nomo **Bertil**, kiu havas la saman originon kiel la germana nomo *Berthold*.

## Famaj nomportantoj 
* Bertil Ohlin

## Esperantistoj 
* Bertil Akerberg
* Bertil Bengtsson
* Bertil Nilsson
* Bertilo Wennergren

Kategorio:Gramatiko
Bertilo Wennergren

**Bertilo WENNERGREN**  (svedlingve *Bertil Wennergren*) (naskiĝis la ) estas sveda esperantisto, gramatikisto kaj drumisto. Li loĝas en Germanujo, en la vilaĝeto Schossin.

Li parolas Esperanton de 1980, kaj estas ekde la jaro 2001 ano de la Akademio de Esperanto. Li estis longe Direktoro de la Sekcio pri Ĝenerala Vortaro en la Akademio; poste li estris la gramatikan sekcion ĝis 2015.

Li estas la aŭtoro de la *Plena Manlibro de Esperanta Gramatiko*(PMEG) kaj la "Landoj kaj lingvoj de la mondo". Li verkis ankaŭ lernolibrojn de Esperanto por svedoj. Surbaze de la *Plena Manlibro de Esperanta Gramatiko*, li publikigis diversajn eldonojn de *Detala Gramatiko de Esperanto*.

Ĝis julio 2009 Wennergren iom kontribuis ankaŭ al Vikipedio. En noto de septembro 2007 en sia persona uzantopaĝo li forte kritikis ĝian tiutempan kvaliton.
 
## Muziko 
Bertilo estis membro de la iamaj Esperantlingvaj rokbandoj Amplifiki kaj Persone. En 2002 li edziĝis al esperantistino Birke Dockhorn, kun kiu li duete prezentas kantojn en Esperanto-renkontiĝoj kaj fojfoje en sia loĝregiono.

## Honorigoj 
La  li estis proklamita de la gazeto *La Ondo de Esperanto* kiel la Esperantisto de la Jaro 2006 pro la *PMEG*. Proksimume en 2014 Wennergren estis honorigita de UEA kiel "elstara aganto".

## Referencoj 
## Eksteraj ligiloj 
* 
*Intervjuo kun Bertilo Wennergren
* Lingva Kritiko, retpaĝo de B. Wennergren pri Esperantologio
* Verkoj de Bertilo Wennergren  en la Kolekto por Planlingvoj kaj Esperantomuzeo 
* 

Kategorio:Akademio de Esperanto
Kategorio:Esperantisto de la Jaro
Kategorio:Esperantologoj
Kategorio:Interlingvistoj
Kategorio:Persone
Kategorio:Svedaj drumistoj
Kategorio:Svedaj gramatikistoj
Kategorio:Amplifiki
Bjørn

**Bjørn** (norvege, dane) aŭ **Björn** (svede) estas skandinava vira persona nomo.
Ĝia signifo estas "urso".

Konataj nomportantoj estas:
* Björn Ulvaeus en ABBA
* Björn Borg, tenisisto

## Nomtago 
Nomtago de Björn estas en Svedio la 18-de junio. En Finnlando la tago estas laŭ la svedlingva finnlanda kalendaro la 11-a de oktobro. En la sama tago en la finnlingva finnlanda kalendaro estas la nomoj *Otso* kaj *Ohto*, kiuj ankaŭ signifas urson.

## Vidu ankaŭ 
* Bjørn, norvega firmao
* Arturo

Kategorio:Viraj personaj nomoj
Balearoj

La **Balearaj Insuloj** (, ) estas insularo kuŝanta ĉe la okcidenta flanko de la Mediteranea maro. Politike apartenantaj al la Hispana Ŝtato kiel aŭtonoma komunumo estas tamen agnoskataj kiel diferencigita etna komunumo. La regiono, kiu konsistas el la insuloj Majorko (*Mallorca*), Minorko (*Menorca*), Ibizo (*Eivissa/Ibiza*), Formentero (*Formentera*) kaj Cabrera, situas fronte al Valencio kaj Katalunio kaj ĝia loĝantaro (1.094.972 homoj) estas la 7,7% de la tuta loĝantaro ĉe la katalunlingvio. La ĉefurbo estas Palma de Majorko.

## Etimologio 
La nomo de la insuloj devenas de la antikva greka Βαλλιαρεῖς, kaj laŭ tiu nomo estis konataj dum la Antikva epoko. Grekaj kaj romiaj aŭtoroj devenigis la nomon de la fakto, ke inter la loĝantaro troviĝis lertegajn ĵetantojn (βαλεαρεῖς [baleareis], el βάλλω [bállo]), eĉ se Strabono konsideris, ke la vera deveno estis fenica. Fakte, la radiko *bal-* havas fenican originon; eble la insuloj estis konsekritaj al la dio Baal; tiumaniere, la simileco inter la greka radiko ΒΑΛ (vd. βάλλω), kaj la okupo de la loĝantaro, eble estis la fundamento por la greka nomo. Ke ilia nomo ne estis origine greka, oni tamen deduktis ĉar grekoj ne kutimis nomi la insularon βαλεαρεῖς sed Γυμνησίαι[Gymnesiae] (fakte nur la ĉefaj insuloj, Minorko kaj Majorko) dum kartaganoj kaj romianoj preferis la nomo Balearoj por Minorko kaj Majorko. Ibizo kaj Formentero estis de ĉiuj nomitaj Pitiusoj.

## Insuloj 
## Kulturo 
La kuirarto de la Balearaj Insuloj havas multajn kontaktojn kun la kataluna kaj valencia kuirartoj. Ĝi havas pure mediteraneajn karakterizaĵojn. La Balearaj Insuloj estis konkeritaj plurfoje dum ĝia historio de araboj, francoj kaj angloj, kiuj lasis siajn kuirartajn influojn. Menciindas diri ke inter la insuloj ankaŭ ekzistas lokaj diferencoj.

## Vidu ankaŭ 
* Gimnesioj
* Nordorient-hispanaj kaj sud-francaj mediteraneaj arbaroj
* Pitiusoj

## Eksteraj ligiloj 
* Registaro de la Balearoj 
* Balearoj 
* Illes Balears Oficiala vojaĝi retejo por la Balearoj
* BalearesWeb Reteja dosierujo por la Balearoj
* Baleares Vojaĝi (Reto, Neta) - Vojaĝi reteja dosierujo en la _Balearics -

Kategorio:Aŭtonomaj Komunumoj de Hispanio

Kategorio:Insularoj
Burgonjo

**Burgonjo** ( [burgonj]) aŭ **Burgundio** (laŭ la latina '** kaj la germana **') estis regiono en centra Francio, oriente de Francilio. Ĝi konsistas el la kvar departementoj :
# Côte-d'Or aŭ Kostodorio
# Nièvre aŭ Njevrio
# Saone-et-Loire aŭ Saono-Luario
# Yonne aŭ Jonio .

Ĉefaj urboj estas Diĵono, Chalon-sur-Saône kaj Nevers. ISO-kodo de la regiono estas FR-D.

## Historio 
Burgundio estis reĝolando, kreita de la burgundoj, el kiu evoluis la Francia Burgonjo kaj la mezepoka eposo "La Kanto de la Nibelungoj" en la mezaltgermana lingvo nomas la germanan urbon Worms ĉefurbo de Burgundio.
Dum la mezepoko Burgonjo estis potenca duklando, kiu ofte rivalis kontraŭ Francio. La teritorio etendiĝis multe pli okcidenten ol la nuna regiono Disaj landoj estis feŭdoj de la Burgonjaj dukoj, eĉ la nunaj Nederlando kaj Belgio.

La 5-an de januaro 1477 mortis Karlo la brava la lasta duko dum la batalo apud Nancio poste la Burgonjo iĝis Francia.

En 1982 Burgonjo iĝis regiono, kiel administra unuo en Francio.

La 1-an de januaro 2016 pro teritoria reformo de Francaj Regionoj Burgonjo kaj Franĉkonteo kunfandiĝis al Burgonjo-Franĉkonteo.

## Notoj kaj referencoj 
## Vidu ankaŭ 
* Vino
* Burgonja vino
* Beaune
* Canal de Bourgogne
* Reĝlando Burgonjo
* Burgonjo-Franĉkonteo

## Eksteraj ligiloj 
* Horaro de SNCF/TER
* Conseil régional
* Paĝaro por la vinoj


Kategorio:Regionoj de Francio
Kategorio:Historio de Francio
Kategorio:Historio de Germanio
Basilikato

eta|Surfaco de Basilikato per altimetraj zonoj
**Basilikato** (, kaj ankaŭ *Lucania*) estas regiono en la suda parto de Italio.

Laŭ la stato de  en la regiono vivis  sur areo de  kvadrataj kilometroj, kio rezultigas loĝdenson de  loĝantoj/km².

Ĝi limas sudoriente kun la Ionia Maro (Golfo de Taranto), oriente kun la regiono Apulio, okcidente kun Kampanio, sudokcidente kun la Tirena Maro kaj sude kun Kalabrio. Ĝia ĉefurbo estas Potenza.

## Eksteraj ligiloj 
* Oficiala retejo  
* Turisma oficejo 
* Tradiciaj vestaĵoj de Basilikato
Bremeno

eta|Vido al la urbo kaj rivero Vezero
**Bremeno** ( ) estas hansa urbo en nordokcidenta Germanio, kiu fine de  havis  loĝantojn. Ĝi estas la ĉefurbo de la germana federacia lando Bremeno, al kiu apartenas krom Bremeno ankaŭ la urbo Bremerhaven situanta je 60&nbsp;km pli norde. Bremen troviĝas ĉe ambaŭ flankoj de la riverego Weser, 70&nbsp;km for de ĝia enfluejo en la Nordan Maron.

eta|Urbodomo de Bremeno
[eta|maldekstra|upright|[Bremenaj urbmuzikantoj]]

## Vidindaĵoj 
En 2004 la Urbodomo de Bremeno kaj la Statuo de Roland (*Bremer Roland*, troviĝanta inter la urbodomo kaj la katedralo), estis nomumitaj Monda Kulturheredaĵo de UNESKO. Krome en 2005 la urbo estis fondomembro de la metropola regiono Bremeno-Oldenburgo.

La turakvujo sur la riverinsulo, germane *Wasserturm auf dem Werder*, estas la plej aĝa turakvujo de la urbo Bremeno. La konstruaĵo alta 47 metrojn – popoldire ankaŭ nomata „renversita komodo“ – sur la urbinsulo estis ero de la Bremena akvomastrumado.

## Servoj 
* Universitato de Bremeno

## Socio 
eta|maldekstra|300px|
Radio Bremen (mallonge hr) estas aŭtonoma ŝtata radiostacio kaj televida sendostacio por la urbo Bremeno kun centra oficejo en Bremeno.

### Festoj 
La karnavalo de Bremeno estas ĉiujara karnavala parado en Bremen kun postsekva balo kaj multnombro da flankaj okazaĵoj, kiu okazas ĉiun jaron ekde 1986. Ekde 1991 la karnavalo okazas laŭ devizo ŝanĝiĝanta ĉiun jaron. Temas pri karnavalo kun la pezocentro de sambo. Aliaj „kolonoj“ estas maskoj, kostumoj, paŝstangoj kaj spektakloj. Organizanto estas la asocio *Initiative Bremer Karneval e.V.* Initiatinto kaj arta direktisto estas la ŝvisa artistino Janine Jaeggi. La karnavalo de Bremeno validas kiel la plej granda sambo-karnavalo en Eŭropo kaj preskaŭ samtempas kun la karnavalo en Venecio.

## Famuloj 
* Adolf Torstrik, klasika filologo
* Arnold Schaefer, historiisto
* Diederich Volkmann, lernejestro kaj filologo
* Edward C. Hegeler, usona entreprenisto
* Gustav Pauli, arthistoriisto kaj direktoro de muzeo
* Hans-Joachim Kulenkampff, aktoro
* Heinrich Vogeler, pentristo, desegnisto kaj arkitekto
* Huba Őry, hungardevena inĝeniero
* Jan Böhmermann, polemika satiristo
* Johannes Coccejus, kalvinista teologo, filologo, hebreisto
* Otto Gildemeister, tradukisto kaj urbestro
* Selma vom Scheidt, operkantistino
* Wilhelm Vöge, arthistoriisto

## Rilatoj al Esperanto 
En la urbo ekzistas tradicia Esperanto-grupo (retadreso videblas sube). Interalie, en la nordokcidenta urboparto *Ohlenhof*, proksime de la urba haveno borde de la riverego *Weser*, situas strato nomata *"Zamenhofstraße"*.

## Partneraj urboj 
Bremeno havas partnerajn rilatojn kun la sekvaj urboj:

* 
* 
* 
* 
* 
* 
* 
* 
* 
* 

## Vidu ankaŭ 
* Bremen (Georgio)
* Tramtransporto en Bremeno

## Eksteraj ligiloj 
*  ()
* StadtPanoramen Bremen – germanlingva retejo pri Bremen
* Esperanto-Grupo Bremen


Kategorio:Eksterdistriktaj urboj de Germanio
Kategorio:Mondaj heredaĵoj en Germanio
Kategorio:Hansourboj
Kategorio:Urboŝtatoj
Kategorio:Marhavenaj urboj
Belgorodo

**Belgorodo** aŭ **Belgorod** () estas urbo en Rusio, ĉefurbo de Belgoroda provinco. La urbo situas ĉe rivero Severskij Donec *(),* 695 kilometrojn suden de Moskvo, kaj 40 km norden de Ukrainio.

Loĝantaro:
* 72.3 mil personoj (1959)
* 337 mil personoj (2002)
* 379 mil personoj (pritakso 2014)
* 394 mil personoj (pritakso 2020)

## Historio 
Belgorod estis fondita en 7-8 jc., la unua mencio de ĝi estas datita de 997 jaro. Tiam Belgorod defendis sudajn bordojn de Rusujo kontraŭ militiroj de stepaj nomadoj.

Al Belgorod estis ekziligataj ne mortpunitaj krimuloj, malfidelaj edzinoj kaj prostituitinoj.

En 1596 estis konstruita ŝtona fortikaĵo anstataŭ la antaŭa, multfoje bruligita ligna. Urbo longe servis sian landon per defendo kontraŭ krimeaj tataroj ĝis la jaro 1785, kiam Krimeo estis konkerita kaj aligita al Rusio. Ekde tiam Belgorod perdis sian militan signifon.

Ĝis 1779 Belgorod estis centro de aparta provinco, kiu tamen estis dispecigita tiel, ke poste la urbo eniris Kurskan provincon. En sovetia tempo ĝi denove iĝis provinca centro.

Dum la invado de Rusio en Ukrainion en 2022 la urbo iĝis grava loĝistika centro de atakantaj trupoj kaj unu el celoj de la ukraina armeo sur la teritorio de Rusio. La 29-an de marto 2022 Ukrainio pripafis najbaran stokon de municio per OTR-21 Toĉka, matene la 1-an de aprilo du ukrainaj helikopteroj Mi-24 detruis en la urbo ok ujojn kun bruligaĵo.

## Nuntempo 
Nuntempe Belgorod produktas kaj eksportas multon da kreto (temas pri iu specifa malofta speco). Krom tio proksime de la urbo oni ekspluatas grandan minejon de fera erco.

Belgorod estas bela kaj relative komforta urbo, kiu logas transloĝiĝantojn el pli nordaj regionoj. Proksimeco de Ukrainio (kun alia nivelo de prezoj) kaŭzas relative malaltajn prezojn por manĝaĵoj kaj kelkaj industriaj varoj.

En la urbo estas Belgoroda Ŝtata Universitato kaj kelkaj aliaj universitat-nivelaj institucioj.

En la urbo estas fervoja stacio.

## Vidindaĵoj 
* Muzea dioramo Kursk-Batalo

## Vidu ankaŭ 
* Trolebusa transporto en Belgorodo

## Eksteraj ligiloj 
* Informagentejo Bel.Ru: novaĵoj el Belgorodo *(ruse)*
* Belgoroda Ŝtata Universitato *(ruse, angle, germane, france, hispane kaj turke)*


Kategorio:Urboj de Belgoroda provinco
Burjatio

**Burjatio** estas federacia respubliko de Rusia Federacio apud Mongolio kaj surborde de fama lago Bajkalo.

Antaŭ unuigo kun Rusio (mezo de la 17-a jarcento), okazadis proceso de formigo de la burjata etno el diversaj mongolaj triboj. Tiu proceso finiĝis en la fino de la 18-a jarcento. Post Oktobra revolucio en Rusio (1917), kreiĝis Burjat-Mongola aŭtonoma respubliko, nun - Burjata Respubliko en konsisto de Rusia Federacio. Tradicia okupo de Burjatoj — agrokulturo kaj brutbredado loksida aŭ duonnomada. El metioj estis konata forĝistado, prilaborado de feloj, lignaĵaj laboroj, juvelarto. Post soveta potenco transiris al sidloka vivmaniero. Burjata folkloro enhavas legendojn, mitojn, fabelojn, epikaj verkojn. Estas konata epika serio «Geseriada», teatraj prezentadoj en dacanoj — budhismaj monaĥejoj. Populacio de la burjatoj daŭre multiĝas, kaj burjatoj, ĉiuj rajtas paroli sian gepatran lingvon same kiel la rusan.
eta

## Lokoj
* Gorjaĉinsk
* Tunka nacia parko

## Vidu ankaŭ 
* Burjata ASSR (1923-1992)

## Referencoj
Brjansko

**Brjansko** () estas rusia urbo, ĉefurbo de Brjanska provinco.

Brjansko estis fondita jare 985 kiel fortika vilaĝo sur la maldekstra bordo de rivero Desna (), ĉe enenfluo en ĝin de rivero Bolva (). La unua mencio pri la nuna Brjansko estis trovita en analoj de Ipatio dataj jare 1146 kiel Dobrjansk.

De jaro 1252 Brjansko estiĝis centro de Brjanska princado. De jaro 1356 Brjansko estis parto de Litova princado. Jare 1500 estis ree aneksita al Moskva ŝtato. Dum gvidado de Petro la Granda en Brjansko estis konstruita ŝipkonstruejo, kia jare 1737-1739 produktis ŝipojn por milito kontraŭ Turkio.

* loko: 53°17' Norde, 34°25' Oriente
* horzono: GMT+3h (+4h de aprilo ĝis oktobro)
* loĝantaro:  mil (en la aglomeraĵo de 2001)

La urbo havas statuson de urbo ekde jaro 1778.

En la 19-a jarcento Brjansko estiĝis centro de grandindustrio por produktado de ŝtalaj reloj.

En jaro 1959 la urbo havis 207 mil loĝantojn.

En jaro 2002 la urbo havis  mil loĝantojn.

Kodo de OKATO de la urbo (en jaro 2005) estas 15401.

La interurba telefona kodo estas 0832, la enurbaj telefonnumeroj estas sesciferaj (en jaro 2005).

La loka tempo estas la sama kiel moskva tempo (en jaro 2005).

Ekonomiko de la urbo bazitas sur produktado de kamionegoj, furgonoj, fervojkonstruada teĥniko. Ĥemia industrio estas notinda parto de ekonomiko de la urbo.

En la urbo estas fervoja stacio.

Brjansko estas hejmurbo de heroo de Kulika batalo Aleksandr Peresvet.

## Vidu ankaŭ 
* Trolebusa transporto en Brjansko

## Eksteraj ligiloj 
* La vetero en Brjansko 


Kategorio:Urboj de Brjanska provinco
Buriŝoj

La **buriŝoj** estas etno en Azio. Ili vivas en altmontaraj regionoj en nordokcidento de Pakistano, aparte en la antikva regiono *Hunza*. Laŭ informoj de 19087 tiam estis ĉ. 50 mil etnanoj, laŭ informoj de 1996 tiam estis 80 mil. Ilia lingvo estas la buruŝa (izolita lingvo). Laŭ kredo la buriŝoj estas precipe ŝjaismaj islamanoj.

* **Nomo:** [france] bourouchos, burushas, hunzakuts, hunzukuc; [ruse] кунджут буришки buriŝki, бурушо buruŝo, бурушаски buruŝaski, вершики verŝiki

Kategorio:Etnoj
Kategorio:Pakistano
Batumi

eta|250px|maldekstra|urbocentra impreso
eta|maldekstra|250px|Strando en Batumi
eta|maldekstra|250px|Strando en Batumi ĉe Nigra Maro
**Batumi** -  [Batumi], pri teorie imagebla esperantlingva formo ***Batumo*** ĝis nun mankas ĉia referenco pri uzo en la esperantlingva literaturo kaj gazetaro -  estas ĉemara kuracloko en sudokcidento de Kartvelio, ĉefurbo de Aĝario, granda haveno kaj komercocentro. Ĝi estas ankaŭ la finstacio de la Trans-Kaŭkazia Fervojo kaj de la Krimea-Kaŭkazia Marvojo. Laŭ la stato de  en la urbo vivis  sur areo de  kvadrataj kilometroj, kio en  rezultigis loĝdenson de  loĝantoj/km². Ĝi situas 20 km de turka ŝtatlimo en subtropika zono, kie abundas citrusaj kaj teaj plantejoj. Industrio: petrolorafineja, ŝipkonstrua, nutrada kaj malpeza.

Ejo de la antikva Greka kolonio de **Batis**. La urbo estas konata de la 11-a jarcento kiel fortikaĵo. En Mezepoko apartenis al Kartvelio, de la 16-a jarcento sub turka regado, de 1878 sub la rusa.

En la urbo estas sanktejoj por multaj religioj: ortodoksa kaj katolika kristanismo, islamo kaj judismo, aliaj vidindaĵoj estas Aĝaria muzeo, botanika ĝardeno, delfinario, cirko kaj belega Riviero (ripoza komplekso ĉe la bordo de la Nigra maro).

## Konataj lokuloj 
* Andria Putkaradze (2013-), infana kantisto

## Referencoj 
## Vidu ankaŭ 
* Batuma Respubliko

## Eksteraj ligiloj 
*  ()
* oficiala paĝo de la urba administrejo en la retejo *Facebook*

alternative=1071 - Kaukasus 2014 - Georgien - Batumi (16728246174).jpg|eta|center|750ra|Panorama vido de la centra placo de la urbo

Kategorio:Urboj de Kartvelio
Kategorio:Aĝario
Kategorio:Urboj sur marbordo de Nigra maro
Kategorio:Marhavenaj urboj
Bohumil Hrabal

**Bohumil HRABAL** (naskiĝis la 28-an de marto, 1914, mortis la 3-an de februaro, 1997) estis ĉeĥa verkisto de poezia lingvaĵo. Multaj liaj verkoj estis filmigitaj, la filmo *Severe observataj trajnoj* gajnis Oskaron.

## Listo de verkoj 
* *Severe observataj trajnoj*
* *Har-tondado*
* *Mi priservis la anglan reĝon*
* *Tro brua soleco*
* *Tenera barbaro*
* *Beltristado*

## Vidu ankaŭ 
* 4112 Hrabal

## Bildogalerio 

Dosiero:Bohumil Hrabal by Kubik 1994 01.jpg|
Dosiero:Bohumil Hrabal by Kubik 1994 02.jpg|
Dosiero:Bohumil Hrabal Wall Prague Liben CZ.JPG|
Dosiero:Hrabal tomb.jpg|
Dosiero:Hrabale.jpg|
Dosiero:Hrabalowi.jpg|

Kategorio:Ĉeĥlingvaj verkistoj
Kategorio:Ĉeĥaj verkistoj
Kategorio:Ĉeĥaj scenaristoj
Kategorio:Ĉeĥaj romanistoj
Kategorio:Naskiĝintoj la 28-an de marto
Kategorio:Mortintoj la 3-an de februaro
Kategorio:Sinmortigintoj
Kategorio:Mortintoj post falo el fenestro
Distrikto Brčko

eta|300px|dekstra
**Distrikto Brčko** (prononco en Esperanto: *Distrikto Brĉko*) estas io kiel tria parto de Bosnio kaj Hercegovino, sed fakte ĝi estas teritorio de la Serba Respubliko. Ĝi havas specialan staton ene de Bosnio kaj Hercegovino, ĉar ĝi estas tre grava urbo por ambaŭ ŝtatoj.

Se vi interesiĝas pri esperantistoj en Distrikto Brčko, estas tie kelkaj junuloj, sed en Bijeljina, kiu estas apud Distrikto Brčko estas pli multaj.

## Vidu ankaŭ 
* Administra divido de Bosnio kaj Hercegovino

Kategorio:Bosnio kaj Hercegovino
Kategorio:Aŭtonomaj distriktoj
Biglo

eta|Trifarba biglo.
La **biglo** estas eta aŭ mezgranda raso de hundo. Ano de la Ĉashundo Grupo, li aspekte similas al la Vulphundo, sed havas malpligrandajn brakojn kaj plilongajn, molajn orelojn. Bigloj estas flarhundoj, plejparte originale bredite por spursekvi leporojn, kuniklojn, kaj aliajn ĉasaĵojn. Ili havas fortan flarpovon kaj spursekvan instinkton kiuj igas ilin esti uzataj tra la tuta mondo kiel eltrovhundojn pri nepermesitaj agrikulturaj kaj manĝaĵaj importaĵoj. Ili popularas kiel dorlotbestoj pro sia grandeco, bona humoro, kaj manko de heredaj sanproblemoj. Ĉi tiuj karakteristikoj bedaŭrinde ankaŭ popularigas ilin por uzo en 'besto-pruvoj'.

Biglojn oni kreskigas aparte por ĉasado kaj spektakloj. Speciale en Anglio la "ĉasaj bigloj" kaj la "spektaklaj bigloj" estas preskaŭ kiel du rasoj. Aliflanke, oni sentis, ke ankaŭ iuj el la spektaklaj bigloj sukcesas cxasante.

Malgraŭ tio ke bigloj ekzistas jam ekde jarmiloj, la nuna 'biglo-raso' estas bredita en Granda Britio dum la 1830aj jaroj. La sango venas de kelkaj rasoj, inkluzive la Talbot Ĉashundo, la Nordkampara Biglo, la Suda Ĉashundo, kaj povus-esti de la Hariero.

Bigloj aperas en popularkulturo ekde Elizabeta Epoko. Ili aperas en literaturo kaj pentraĵoj, kaj lastafoje en filmo, televidilprogramoj, kaj komikslibroj. Snoopy, rolulo de la komikso Peanuts estas reklamita kiel "la plej fama biglo de la mondo".

## Aliaj vortuzoj 
**Biglo**, angle "Beagle" (''bi'-gol''), povas esti la nomo de ŝipo. 'La H.M.S. Beagle' estis la nomo de la ŝipo, en kiu Darvino vojaĝis dum li verkis sian teorion de evoluo.

## Bigloj 
* Snoopy
* Lucky

Kategorio:Hundorasoj
BASIC (programlingvo)

eta|MSX BASIC en la versio 3.0
**BASIC**, de ''**B**eginner's **A**ll-purpose **S**ymbolic **I**nstruction **C**ode'' ("Ĉiacela simbola instrukcia lingvo por komencantoj") estas programlingvo, kiu estis kreita por instrui komputilprogramadon.

BASIC estis iniciatita ĉe Kolegio Dartmouth, universitato en Usono. Ĝi estis simpla komputillingvo kaj ne postulas grandan komputilon. Por tio, versioj de BASIC estis skribitaj por multaj fruaj komputiloj, inkluzive de la MITS Altair. BASIC estis la kerna lingvo por fruaj personaj komputiloj kaj estis populara dum la 1980aj jaroj. Multaj kompanioj kreis siajn proprajn versiojn de la lingvo, kiuj havis diversajn eblecojn kaj kiuj multifoje ne interoperaciis. La lingvon povis facile lerni nespertuloj, kaj oni ofte trovis en la komputilaj revuoj programojn, kiujn oni povas tajpi en sian komputilon.

La ĉefa problemo pri la fruaj BASIC-oj estis, ke oni ne povas facile verki en ĝi strukturajn programojn. Poste la lingvo estis pliampleksigita por solvi tiajn problemojn kaj aligi novajn bonajn trajtojn al la lingvo, ekzemple BBC BASIC, QuickBasic, kaj Visual Basic. Nuntempe, la evoluo de la lingvo adas, en novaj dialektoj, kiel FreeBasic, Visual Basic .NET, kaj GAMBAS. Ankaŭ, speco de BASIC ankoraŭ vivas en programoj kiel MS-Excel, kiu uzas VBScript por konstrui makroojn.

La origina koncepto de BASIC travivis en multaj specialigitaj programlingvoj. Eĉ la evitenda konstrukto GOTO travivis. Unu el la programlingvoj por Lotus Notes estas Lotus Script kaj konservis la bazajn elementojn. Tamen on ne plu estas devigata atribui numerojn al la linioj kaj ekzistas multaj komfortaj kaj tre kapablaj funkcioj por manipuli tekstojn, labori kun datumbazo kaj komuniki kun la uzanto. Lotus Script estas objektorientita programlingvo.

## Ekzemplo de BASIC-programo 
Ekzemplo de malnova dialekto de BASIC:

```qbasic
10 REM Programo por instrui multiplikadon
 20 A=INT(RND*12+1)
 30 B=INT(RND*12+1)
 40 PRINT "Kio estas ";A;" oble ";B;" ?";
 50 INPUT C
 60 IF C <> A * B THEN GOTO 90
 70 PRINT "Vi pravas! Bonege!!"
 80 GOTO 10
 90 PRINT "Bedaŭrinde vi malpravas. Provu refoje."
 100 GOTO 40
```

## Referencoj 
## Eksteraj ligiloj 
* FreeBASIC
* QBASIC 
* Dijkstra: Kiel ni diru verojn, kiuj povas dolorigi?

Kategorio:BASIC programlingvo
Bash

**Bash** (angla mallongigaĵo ***B**ourne-**A**gain **SH**ell*), esperantigite **Baŝo**, estas Uniksa komandlinia ŝelo verkita de la projekto GNU. Ĝia nomo estas mallongigaĵo de "Bourne-Again SHell", kiu estas vortludo pri la Bourne-Ŝelo *sh*—kiu estis la plej disvastigita Uniksa ŝelo—kaj la angla esprimo signifata "renaskita". La sintakso de Bash estas kongrua kun tiu de *sh* kaj enhavas ideojn bazitajn sur ksh kaj csh.

La originala Bourne-ŝelo estis verkita de Stephen Bourne. Nun Bash estas programata de 4 uloj.

Bash estas la defaŭlta ŝelo ĉe la plejmulto de GNU/Linuksaj sistemoj, kaj oni povas uzi ĝin ĉe le plejmulto de Uniks-similaj operaciumoj. Ĝi ankaŭ estas portita al Microsoft-Vindozo de la projekto Cygwin.

Bash estas disdonata sub la licenco GPL. Ĝi estas elŝutebla el multaj ejoj ĉe Interreto, inkluzive de la GNU-projekta FTP-ejo. La kuranta versio (je 2020) estas 5.0.

## Lingva asimilado kaj esperantigo 
En la kadro de *Free Translation Project* Baŝo disponigas tradukojn de la dialogaj mesaĝoj por multaj lingvoj, interalie por Esperanto. Ekz-e se vi uzas Linukson en kiu (inter aliaj) estas instalita esperanta lokaĵaro eo.utf8 (kaj la Ubuntu-pakaĵon language-pack-eo, aŭ ĝian ekvivalenton en alia distribuaĵo), tiam vi povas provi lanĉi tian esperantigitan Baŝon:

```bash
$ LANGUAGE=eo bash
$ bash --version
GNUa «bash», versio 5.0.3(1)-release (x86_64-pc-linux-gnu)
Copyright (C) 2019 Free Software Foundation, Inc.
La permesilo estas GPLv3+; t.e. GNU GPL, versio 3ª aŭ pli nova.
La tekston vd ĉe 

Ĉi tiu programo estas libera; vi rajtas libere ĝin ŝanĝi kaj pludoni.
NENIA GARANTIO estas donita, tiom kiom tion permesas la leĝo.
$
$ help for
for: for NOMO [in VORTOJ ... ] ; do KOMANDOJ; done
    Plenumu komandojn por ĉiu ero de listo

    La iteracio „for‟ plenumas la KOMANDOJn por ĉiu ero de sia listo.
    Se la parto «in VORTOJ ...;» malestas, «in "$@"» estas uzata
    anstataŭe.  Por ĉiu el la VORTOJ, la NOMO estas valorizata per tiu
    ero kaj la KOMANDOJ estas plenumataj.

    Elirstato:
    Tiu de la laste plenumita komando.
$
```

(Pecon de la originala for-helpo vidu en la artikolo «malapostrofo».)

## Referencoj 
## Eksteraj ligiloj 
* oficiala Bash-hejmpaĝo
* Referenca Manlibro de Bash
* Dokumentaro kun detalaj klarigoj de Bash 

Kategorio:Domajno-specifaj programlingvoj
Kategorio:Libera programaro
Kategorio:Programlingvoj
Kategorio:Programaro de Unikso-similaj sistemoj
Broklino

**Broklino** () estas urboparto de Novjorko, havis loĝantaron de  (laŭ la censo de ). La nederlandanoj fondis la urbon, nomis ĝin '** (laŭ la vilaĝo Breukelen en Nederlando), sur la insulo Longinsulo en 1636. Ĝi estas identa al **Kantono Kingzo'*, .

Broklino korporaciiĝis kiel urbo en 1834, kaj ĝi unuiĝis kun Novjorko en 1898. Tri pontoj kunigas Broklinon kun Manhatano el kiuj plej fama estas la Broklina Ponto, kaj la Verrazano-Mallarĝejo Ponto kunigas ĝin kun Staten-Insulo. La Broklino-Baterio Tunelo estas 35m profunda tunelo inter Broklino kaj *""* en Manhatano. Oni povas facile atingi Broklinon de aliaj burgoj en metroo.

Broklino havas multajn bonajn parkojn, muzeojn, preĝejojn, kaj historiajn najbarejojn. En la suda parto estas *Coney Island*, fama kaj populara amuzejo kaj oceana plaĝo.

## Servoj 
* Brooklyn College

## Partneraj urboj 
Inter la partnerurboj estas:
*  Anzio en Italio
*  Gdinio / Gdynia en nuna Pollando
*  Leopoldstadt, parto de Vieno en Aŭstrio
*  Konak en Turkio

## Konataj lokuloj 
* *Brooklyn Nets''
* Samantha Mathis, aktorino
* Neil Blonstein, esperantisto

## Eksteraj ligiloj 
*  ()

## Bildaro 

Dosiero:Map of New York highlighting Kings County.png|
Dosiero:Currier & Ives Brooklyn2.jpg|
Dosiero:Usgs photo five boroughs brooklyn.jpg|
Dosiero:Brooklyn Highlight New York City Map.png|

Kategorio:Geografio de Novjorko
Kategorio:Urboj de Nov-Jorkio
Kategorio:Kantonoj de Nov-Jorkio
Belvedera turo de Karolo la 4-a

**Belvedera turo de Karolo la 4-a** troviĝas sur la Suda Monteto (= Jižní vrch) en alto de 513 m. La turo estis konstruita en nov-gotika stilo en la jaro 1877. Devene ĝi nomiĝas laŭ Francisko Jozefo la 1-a. Ĝi estas la plej malnova belvedera turo ĉirkaŭ la urbo Karlovy Vary, estas alta 15 metrojn. En la jaro 1983 ĝi estis rekonstruita. De tie oni povas vidi aŭ banlokan kvartalon (rava vido al banejurbo) aŭ kontraŭdirekten: en la valon de la rivero Teplá al hotelo Alice. Dum belaj tagoj oni povas vidi ankaŭ Ercmontaron.

Kategorio:Belvederoj en Karlovy Vary
Kategorio:Turoj en Ĉeĥio
Kategorio:Konstruaĵoj nomitaj laŭ personoj
Kategorio:Konstruaĵoj finitaj en 1877